ཁོང་གིས་དེའི་རྗེས་ནས་བསྟན་དོན།ཆོས་ལུགས་ལས་རིགས་ཀྱི་འཐུས་ཚབ་མི་སྣ་ཞིག་ཡིན་པའི་ཆ་ནས་ངེས་པར་དུ་ནང་བསྟན་གཞུང་ལུགས་ཀྱི་ཤེས་བྱར་སློབ་སྦྱོང་དང་ཤེས་རྟོགས་བྱུང་བར་མཐོང་ཆེན་བྱས་ཏེ་རང་སྟེང་གི་ཆོས་ལུགས་ཀྱི་བྱང་ཚད་མཐོ་རུ་གཏོང་བ་དང་།ནང་བསྟན་གྱི་དགོངས་པ་དང་རིགས་པའི་གཞུང་ལུགས་ཀྱི་ཐད་ནས་དད་ལྡན་མང་ཚོགས་ལ་ཁྲིད་སྟོན་ཡག་པོ་བྱེད་པ་དང་།ཆོས་སློབ་པའི་རིམ་པ་ཆེན་པོ་གསུམ་སྟེ་ཐོས་བསམ་སྒོམ་གསུམ་ནས་དེང་རབས་ཀྱི་ཚན་རིག་རིག་གནས་དང་།ཆབ་སྲིད།བཅའ་ཁྲིམས་ཚང་མར་སློབ་སྦྱོང་དང་རྒྱུས་ལོན་ཡག་པོ་བྱ་དགོས་པར་མ་ཟད།ད་དུང་ཆོས་ཡག་པོ་བཤད་དེ་རང་ངོས་ཀྱི་བློ་སྒོ་འབྱེད་པ་དང་རྟོགས་ཟིན་པའི་རྨང་གཞིའི་སྟེང་དད་ལྡན་མང་ཚོགས་ལ་ཡག་པོ་བཤད་པ་དང་།འགྲོ་བ་ཀུན་སྡུག་བསྔལ་ལས་གྲོལ་བའི་ཆེད་དུ་བཤད་ནས་དད་ལྡན་མང་ཚོགས་ཀྱིས་ཆོས་ལ་ཉན་རྗེས་གཤིས་རྒྱུད་དེ་བས་བཟང་བ་དང་།སྔར་བས་ཧུར་བརྩོན་དང་བློ་རིག་ཇེ་གསལ་དུ་ཡོང་བར་འཇུག་དགོས།